《谢杨寿卿惠香木拄杖》
宋代·李石

夜郎溪中七香木，长身一握如紫玉。
向来蛮村已自奇，耻与龙涎鬭余馥。
誓将膂力奉君子，度越山岩走穷谷。
夫君得此不自珍，要当助我扶衰独。
忆昨与君骑竹马，健力随群走黄犊。
看看四十老形具，此物胡为苦催促。
世间行险岂吾徒，且卧方舟同结足。

作者简介：李石。少负才名，既登第，任大学博士，出主石室，就学者如云。蜀学之盛，古今鲜俪。后卒成都，时作山水小笔，风调远俗。卒年七十外。